# Oregano-sitruunaperunat

Tämä herkullinen resepti on mitä mainioin lisäke mille tahansa tai sellaisenaan esim. tzatzikin kanssa.
Salaisuus on siinä, että perunat paahdetaan alussa kovalla lämmöllä ja annetaan lopuksi kypsyä miedolla lämmöllä uunissa.

*lisäke*

**4:lle, 1 kg**

---

- perunoita 1kg
- sitruunaa 2-3 kpl
- oreganoa 2 rkl
- suolaa 0.7%
- pippuria maun mukaan
- punasipulia 2 kpl ( ei pakollinen )
- vettä
- oliiviöljyä 3 lorautusta ( mitä enemmän sitä parempi )

---

Aloita kuorimalla perunat. Aseta kuoritut perunat korkeareunaiselle uunivuoalle.
Purista sitruunamehu, lisää vettä niin että perunat peittyvät puoleen väliin.
Kuori ja leikkaa sipulit. Aseta sipulit perunoiden sekaan. Lisää suola ja pippuri.
Murskaa oregano (käytä laadukasta oreganoa, mieluiten nuppuja) ja lisää oliiviöljy.

Aseta uuni 220 asteeseen ja laita vuoka uuniin. Paistoaika riippuu, mutta tavoite on saada perunoihin hyvä kullanruskea pinta.
Jos neste loppuu, lisää vettä. Kun perunat on ottaneet väriä, laita joko folio tai leivinpelti vuoan päälle ja kypsytä perunoita 120 asteessa noin 1 tunti.
Laita uuni pois päältä ja anna perunoiden vetäytyä. 

Nauti!
